|  |  |
| --- | --- |
|  |  |
| Transpordiamet |  |
| maantee@transpordiamet.ee | kuupäev digiallkirjas nr 7-1/23 |

|  |
| --- |
| **Kohila vallas, Urge külas, Urge maaüksuse detailplaneering** |
| **Tere** |
|  |

Urge kinnistu detailplaneeringu koostamine algatati Kohila Vallavalitsuse 03. 05. 2005. a korraldusega nr 215.

Planeeringuala asub Kohila vallas, Urge külas, Urge tee ja Tallinn-Rapla-Türi tee vahelisel ala, Urge katastriüksusel (kü 31701:001:1839). Planeeringu eesmärgiks oli äri- ja tootmismaa moodustamine maatulundusmaa jagamise teel. Kohila valla üldplaani järgi oli tegemist põllu- ja metsamajandusliku kasutusega maaga, kus oli lubatud ühepereelamute ja nende juurde kuuluvate abihoonete ehitus, samuti elamist mitte häirivate tootmisettevõtete ja töökodade ehitus.

Planeeringuga haaratud maa-ala suuruseks oli ligikaudu 10 ha.

Urge kinnistu detailplaneeringu koostamisega ei ole algatamise hetkest aktiivselt tegeletud ning vahepeal on kinnistu vahetanud omanikku/omanikke.

Kohila vallavalitsusele laekus 21. 04. 2023. a (registreeritud kirjega 7-5/359-1) taotlus AS EG EHITUS-elt, maaüksuse detailplaneeringu koostamise jätkamiseks ja lähteseisukohtade uuendamiseks.

Kohila Vallavalitsuse 23.03.2023 korraldusega nr 2-2/283 muudeti detailplaneeringu planeeringuala ning lähteseisukohti.

Vastavalt eelnevale on taotletava detailplaneeringu eesmärgiks planeeriguala piiride vastavusse viimine seoses muutunud olukorrale, mis on tingitud Rail Baltic raudtee trassi ja uute liiklussõlmede planeerimisest ning sellega seotud maade omandamisest Urge katastriüksusest. Jääkmaa-ala soovitakse jagada ärimaa sihtotstarbega kruntide moodustamiseks (tootmismaa sihtotstarve ainult tehnovõrkude tarbeks), tehnovõrkude ja -rajatiste ning avalikule teele jäärdupääsuteede võimaliku asukoha ning liikluskorralduse määramine.

Uueks planeeritava ala suuruseks on ligikaudu 4,6 ha.

**Lähtuvalt eelnevast, küsib Kohila vallavalitsus Transpordiameti seisukohti planeeringu kavandamiseks vastavalt projekteeritavale Urge teele. Palun pöörata tähelepanu kavandatava kergliiklustee eskiislahendusele.**

Lisatavad dokumendid:

Lisa 1\_Urge DP situatsiooniskeem

Lisa 2\_Urge DP seletuskiri

Lisa 3\_Urge DP eskiisjoonis

|  |
| --- |
| Lugupidamisega |
|  |
| */digiallkiri/* |
|  |
| Peeter Pallav |
| planeeringute juhtivspetsialist |